છોટા ભીમ નવા સ્વરૂપે આવે છે . તેની બીજી આવૃત્તિ છોટા ભીમ એન્ડ ધ થ્રોન ઑફ બાલીના પ્રચાર ઉપર ખાસ ભાર મૂકવામાં આવશે . તેના માટે નિર્માતા ગ્રીન ગોલ્ડ એનિમેશને યશ રાજ ફિલ્મ્સ ( વાયઆરએફ ) સાથે જોડાણ કર્યું છે . આ સિરીઝનીપ્રથમ ફિલ્મ છોટા ભીમ એન્ડ ધ કર્સ ઑફ દયમાન ગયા વર્ષે રિલીઝ થઈ હતી , પરંતુ તે બૉક્સ ઑફિસે બહેતર કમાણી કરી શકી નહોતી . તેથી નિર્માતાઓએ બીજી આવૃત્તિની બાગડોર વાયઆરએફને સોંપવાનું વિચાર્યું . ફિલ્મના નિર્માતા અને દિગ્દર્શક રાજીવ ચિલકાને ખાત્રી છે કે નવી ફિલ્મ સફળ થશે . ગ્રીન ગોલ્ડ એનિમેશનના મુખ્ય કાર્યકારી અધિકારી ( સીઈઓ ) ચિલકાએ એક ઇન્ટરવ્યૂમાં જણાવ્યું - પહેલી વાર અમને અનુભવ નહોતો . અમે બહેતર પ્રચાર નહોતાં કરી શક્યાં . આ વખતની ફિલ્મ પહેલી કરતાં મોટી છે . તેમાં અનેક ગીતો છે . બીજી આવૃત્તિમાં ભીમ મોટા પડકારોનો સામનો કરશે . તેમણે જણાવ્યું - આ વખતે અમે એક નવું પાત્ર અર્જુન પણ લાવી રહ્યાં છીએ . ભીમને એક નવો મિત્ર મળશે . આ એનિમેશન ફિલ્મ 3જી મેના રોજ રિલીઝ થશે .